Blandt gæsterne, der for fleres vedkommende kom lang vejs fra, var David Foldager fra Aarhus. Og på spørgsmålet om, hvordan det var at være i Jesperhus Feriepark, lød svaret ganske enkelt: - Det er ret fedt med alle de forlystelser, som man kan prøve. Og ret fedt synes også direktør for Jesperhus. Peter Overgaard, også det er. - Det har vi drømt om det seneste halve år, fortæller han. Jesperhus Feriepark kigger ind i en sommersæson, hvor alt er så godt som booket. - Der er meget få hytter tilbage, og en godt fyldt campingplads, hvor der dog stadig er pladser hist og her hen over sommeren. Men alt i alt tegner det til en fantastisk sæson, og vi glæder os helt vildt til at kunne åbne igen og byde gæsterne velkomne indenfor, siger direktør for Jesperhus, Peter Overgaard. Det var i dag lørdag første dag i mange måneder, at ferieparken kunne åbne for sine indendørs aktiviteter - og dermed for hele parken, som i lighed med med landets øvrige forlystelsesparker har været stærkt begrænset for besøg på grund af coronasituationen. Jesperhus har lavet flere store investeringer hen over vinteren blandt andet er badefaciliteterne i Hugos Badeland udbygget.

Referat:
Så er der helt åbent for forlystelserne også i Jesperhus Feriepark. Og åbningen lørdag skete med fuldt hus.